Բայց հետաքրքիրն այստեղ այն է, որ հայտարարությունն արվել է ԵԽԽՎ-ում քննարկված / դրանցից մեկն ինչպես հայտնի է ընդունվեց/ վերջին երկու հակահայկան բանաձևերի առնչությամբ: Գալուստ Սահակյանը, այդ քննարկումներից հետո հասկացել է, որ << խորհրդարանական դիվանագիտությունն իսկապես հզոր զենք է, որը երբեք չի կորցնում իր կարեւորությունը>>, և որը, ըստ ԱԺ նախագահի, պետք է խելամտորեն օգտագործել: «Ընդ որում, խոսքը վերաբերում է թե՛ մեր պատվիրակության անդամներին, թե՛ նրանում չընդգրկված մեր գործընկերներին: Այդ կապակցությամբ շնորհակալություն եմ ուզում հայտնել բոլոր պատգամավորներին, որոնք այս ընթացքում իրենց գործընկերների հետ քննարկումներում, միջազգային տարբեր կառույցներում եւ ձեւաչափերում արժանապատվորեն ներկայացրեցին հիշյալ բանաձեւերում արծարծված հարցերի իսկությունն ու ենթատեքստերը, դրանց շարժառիթները, դրդապատճառներն ու հնարավոր հետեւանքները»,- ասաց ԱԺ նախագահը: